**előterjesztés**

**Körmend Város Önkormányzata Képviselő-testülete 2022. április 6-i rendkívüli ülésére**

**Tárgy:** Támogatási kérelem benyújtása a „Helyi gazdaságfejlesztés” tárgyú TOP\_Plusz-1.1.1.-21 kódszámú pályázati felhívásra

**Tisztelt Képviselő-testület!**

A Széchenyi Plusz (2021-2027) [Terület- és Településfejlesztési Operatív Program Plusz (TOP Plusz)](https://palyazat.gov.hu/terlet-s-teleplsfejlesztsi-operatv-program-plusz-top-plusz) keretében Regionális Fejlesztési Operatív Programok Irányító Hatósága „**Helyi gazdaságfejlesztés”** pályázati konstrukcióban felhívás tett közzé.

**A támogatási konstrukció keretében önállóan támogatható tevékenységek:**

A) Ipari parkok, iparterületek fejlesztése

I. Többségi önkormányzati és állami tulajdonban lévő ipari parkok, tudományos és technológiai parkok, logisztikai és innovációs központok fejlesztése (meglévő, címmel rendelkező parkok esetében)

II. Többségi önkormányzati és állami tulajdonban lévő iparterületek kialakítása és meglévők fejlesztése, barnamezős, illetve zöldmezős beruházások

B) Inkubátorházak fejlesztése

C) Vidéki gazdaság üzleti infrastrukturális hátterének támogatása

I. Helyi termelők, helyi termékek piacra jutásának támogatása

II. Önkormányzati, saját közétkeztetési célokat szolgáló fejlesztések támogatása

III. Helyi termékek piacra jutását segítő agrár-logisztikai fejlesztések támogatása gyűjtőpont (hub) jelleggel

A főtevékenységen belül támogatható:

a) A termelést követő úgynevezett post-harvest műveletekhez (tárolás, hűtés, válogatás, mosás, csomagolás), kapcsolódó infrastruktúra kiépítése (pl.: raktárak, hűtőházak kialakítása, ahhoz kapcsolódó útfejlesztés), szolgáltatásként történő biztosítása.

b) Meglévő épületek átalakítása, bővítése, korszerűsítése, helyreállítása, felújítása, a szükséges épületgépészeti beruházások végrehajtása (pl.: raktár kapacitások bővítése).

**Javasoljuk a Képviselő-testületnek, hogy a** 9900 Körmend, 44/11. HRSZ-ú ingatlanon lévő piaccsarnok épületének bővítéséről hozzon döntést.

A jelenlegi csarnoképület összterülete közel 420m2, amelyben 4 db üzlethelyiség került kialakításra, ezek: 13.27m2, 11.93m2, 15.40m2 és 17.11 m2 méretűek. A közel 282 m2 közbenső árusítótér mellett ezen üzletek mennyiségi bővítése indokolt cc 150 m2 területtel.

A cél, hogy a bővítést követően minél több üzlet álljon rendelkezésre, amelyekből egy helyben történő fogyasztásra is alkalmas kell, hogy legyen, valamint alapterületét érintően változtatható méretű helyiség legyen. Az épület bővítésére vonatkozóan a támogatási kérelemben mindössze egy vázlatterv benyújtása szükséges, amely koncepcionálisan vázolja a műszaki megoldás lehetőségét.

Jelen támogatási kérelemben - a felhíváshoz igazodva- **700.000.000 Ft elszámolható költséggel jelöljük meg a beruházást.**

**A projekt támogatási intenzitása 100%.**

**Javasoljuk a Képviselő-testületnek, hogy az előterjesztést támogatni szíveskedjen!**

**Határozati javaslat**

Körmend Város Önkormányzata Képviselő-testülete

1. **támogatja, hogy a** [**Terület- és Településfejlesztési Operatív Program Plusz (TOP Plusz)**](https://palyazat.gov.hu/terlet-s-teleplsfejlesztsi-operatv-program-plusz-top-plusz)**keretében „Helyi gazdaságfejlesztés**” című TOP\_Plusz-1.1.1.-21 kódszámú pályázati felhívásra Körmend város Önkormányzata támogatási kérelmet nyújtson be;
2. A projekt előkészítés költségeként 5.900 e Ft-ot biztosít a 2022. évi költségvetésében.

**Körmend, 2022.03.31.**

**Bebes István**

**polgármester**